Bashair Obaid Al Manwari

Bashair Obaid Al Manwari (født 13. mars 1997) er en qatarsk friidrettsutøver som konkurrerer i sprintløp og har deltatt i Sommer-OL 2020.

Idrettskarriere 
Al Manwari ble qatarsk juniormester i lengdehopp i 2014, med et hopp på 4,72 meter. Samme år deltok hun i Asialekene innendørs, og kom der på ellevteplass i lengdehopp. Hun deltok på Qatars stafettlag som fikk sølv på 4 x 100 meter stafett under GCC Women's Games 2015, og hun deltok i Asiamesterskapet i friidrett innendørs 2016, der hun ble slått ut i forsøksheatet på 60 meter. Under Asiamesterskapet i friidrett 2019 deltok hun i lengdehopp, og hoppet 4,06 meter i finalen, som holdt til ellevteplass.

Hun deltok i Arabisk mesterskap i friidrett 2021, men ble slått ut i forsøksheatet på 100 meter der hun løp på 13,36 sekunder. Hun representerte Qatar under Sommer-OL 2020 i Tokyo, som ble arrangert i 2021, Der deltok hun på 100 meter. Hun løp på 13,12 i den innledende runden, som var ny personlig rekord, men hun gikk ikke videre til forsøksheatet.

Referanser

Eksterne lenker 
 
  Bashair Obaid Al Manwari  – Sommer-OL 2020

Qatarske sprintere
Qatarske lengdehoppere
Deltakere for Qatar under Sommer-OL 2020
Friidrettsutøvere under Sommer-OL 2020